text: støjler
  
  publiceret: 2023-01-03 15:44:29+01:00
  Støjler er lodrette ’stokke’, som er anbragt i et bindingsværkstavl, der skal klines med ler. Der findes to forskellige måder at opsætte støjlerne på, en vestdansk og en østdansk, på hver sin side af Storebælt.
  I Vestdanmark (Fyn og Jylland) sætter man 4 lodrette støjler i bindingsværkstavlet og udfører et vandret fletværk af tynde, lige grene af hassel, ask eller pil, hvorpå der klines med ler.
  I Østdanmark (Sjælland, Lolland-Falster og Møn) samt Skåne udfører man lerkliningen på lodrette støjler (lægter) på ca. 2 x 3-4 cm, også kaldt ’stave’, sat med 4-6 cm mellemrum.